Daamgambit

Dat Daamgambit is en Anspeel in’t Schach, wat to de Slooten Spelen tellen deiht, de, in’n Gegensatz to de Apen Spelen to mehr strategisch un weniger taktisch utricht Partien föhren. 

Dat Daamgambit is eegentlich kien „richtig“ Gambit, wiel man den opferten Buer mit Tempogewinn wedder torüchgewinnen kann. Völ Varianten in’t Daamgambit för Swaart verzichten dorüm up den temporären Gewinn vun de witt Buer up c4. 

All Varianten vun’t Daamgambit fangen so an:

1. d2-d4 d7-d5 2. c2-c4 

Witt versöcht, de Kontroll över dat Zentrum to kriegen, indem he Swaart to d5xc4 to verleiten versöcht, wat lang Tiet as "Upgaav vun’t Zentrum" gelln de. Deshalb gifft dat to de Varianten vun’t Aflehnt Daamgambit noch tallriek Ünnersysteme. 

To de Hööftvarianten vun’t Daamgambit tellen: 
 Annommen Daamgambit 2. ... d5xc4

 Aflehnt Daamgambit 2. ... e7-e6
 Slawisch Verteidigung 2. ... c7-c6
 Halfslawisch Verteidigung 2. ... e7-e6 3. Sb1-c3 c7-c6
 Albins Gegengambit 2. ... e7-e5
 Uplööst Damengambit 2. ... c7-c5
 Marshall-Verteidigung 2. ... Sg8-f6
 Tschigorin-Verteidigung 2. ... Sb8-c6
 Keres-Verteidigung 2. ... Lc8-f5
 Katalansch Anspeel 2. ... e7-e6 3. g2-g3 (Togumstellen in de apen Variante)

 Literatur 
 Luděk Pachmann: Das Damengambit. 3., aktualisierte Auflage. Edition Olms, Zürich 2001, ISBN 3-283-00274-6

Kategorie:Schachanspeel